**Introspecţie**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se îngustează arterele,

sîngele îşi face drum pe străzile erodate

din grabă forţează trecerile la răscruci,

somnul e încremenit în unghere,

pieptul tremură ritmic,

sânii leneşi adulmecă tăcerea

şi liberi

lunecă în părţi.

Îi înconjur cu palmele calde

clipele de respiro abia se disting

până pătrund adânc în simţuri

şi-mi răscolesc sentimentele,

noaptea-mi pare un cer răsturnat în fântână

unde-mi adăp din izvor memoria

şi beau stele.